החלקת שיער

המונח החלקת שיער מתייחס למספר טכניקות המשמשות לשינוי קבוע או זמני של מבנה חוט השערה, במטרה להשיג מראה ותחושה של שיער חלק יותר. טכניקות להחלקת שיער הן כימיות ולא-כימיות. הטכניקות הכימיות מתחלקות לכרוניות וארעיות. אלו הכרוניות, דהיינו, אלה המשפיעות על חוט השערה באופן קבוע (השיער החדש שיצמח לא יושפע מההחלקה) כרוכות בשינוי כימי של מבנה השערה. טכניקות ארעיות לעומתן - מעניקות לחוט השערה את המראה החלק לפרק זמן מוגבל של מספר חודשים או במקרים של שיער מקורזל או מתולתל יחסית - עד חודש אחד בלבד. המונח "החלקת שיער" משמש, אלא אם צוין במפורש אחרת, להחלקת שיער הראש. שוק ההחלקות נחשב לתחרותי מאד ולפרוץ יחסית.

היסטוריה

בראשית המאה ה-20, פיתחה מאדאם סי ג'יי ווקר בארצות הברית את המסרק החם (Hot comb) אשר שימש להחלקה זמנית בת כמה ימים בלבד, של השיער. סוגים שונים של כלי זה משמשים גם כיום לפעולה דומה, אך נעשה בהם שימוש גם לקיבוע של החלקות כימיות (עליהן יתואר בהמשך).
תהליך החלקת שיער כימי נקרא גם "ריבונדינג" (Rebonding) בדרום אסיה והפיליפינים.

החלקת שיער כימית-כרונית

הקוסמטיקה מציעה מספר שיטות לשינוי כרוני (קבוע) של מבנה השיערה, לעיתים אלו נקראות גם החלקת שיער קבועה, או "כימית".

החלקת שיער כימית-ארעית

מלבד החלקות שיער כרוניות קיימות גם החלקות שיער ארעיות שהאפקט שלהן אורך כמה חודשים בודדים בלבד (ברוב המקרים לא יותר משלושה חודשים ובמקרים מסוימים אף פחות מחודש, תלוי בפורמולה הנבחרת). החלקות כאלה הן בחלק מהמקרים וריאציות של המתכון המקורי של "החלקה ברזילאית", אם כי אין הכרח לכך. להלן יפורט על החלקות כאלה:

החלקה משולבת

במקרים נדירים מבצעים החלקה כרונית ומיד לאחריה החלקה חוזרת. פעולה זו עשויה לארוך עד 6 שעות, בפרט אם אינה נעשית ברציפות, והיא יקרה יותר. הפעולה נקראת "החלקה משולבת" ובדרך-כלל אינה נדרשת, שכן, אם בוצעה החלקת שיער כמו שצריך, למשל, אם החומר הושאר מספיק זמן על השיער מסיום מריחתו ואם פוזר היטב על השיער וגם נשטף כראוי, לא באמת תידרש החלקה משולבת, וההחלקה הראשונה תספיק.

שימור החלקות שיער כימיות

ככלל, לאחר שבוצעה החלקת שיער, ראוי לחפוף את השיער בשמפו ללא מלחים (למשל, ללא סודיום, פוטסיום, כלוריד, קלציום, או מלחים אחרים, כיסודות, או מולקולות). כמו כן, ראוי להזין את השיער במסכת הזנה מדי פעם (בקרב ספרים נהוג להמליץ על הזנה לאחר כל חפיפה), וכן, למשוח את השיער, לעיתים, בסרום. סרום הוא תערובת הכוללת לרוב, חלבונים, סיליקון תמציות ריח, ויטמינים, ומשי, הנותנת לשיער חלק רכות, מרגש נעים עוד יותר, ברק, ויתר חלקות; כמו כן, תערובת זו עלולה לעזור במקרים קלים מאד של קצוות מפוצלים (ראו לעיל).

החלקה כימית של שיער הפנים

בקרב מגדלי זקן, עממים ומקצועיים כאחד, יש המבצעים החלקה כימית לשיער הפנים מסיבות אסתטיות או תחרותיות.

החלקת שיער שאיננה כימית

החלקות שיער מסוג זה הן בנות כמה ימים בלבד. לביצוע החלקת שיער מסוג זה משתמשים בדרך כלל במחליק שיער. זהו מכשיר דמוי מלקחיים, בעל שני גופי חימום מוגנים המשתרעים בערך מאמצעו עד קצוותיו. השימוש במכשיר כרוך בכריכה של קטעי שיער עמו, והזזתו בכיוון השערה (בדרך כלל כלפי מטה). המכשיר עצמו מצד אחד מקבע את השערה לצורה מסוימת, ומצד שני, בו בעת, פולט חום מגופי החימום שלו, אשר מפעיל מניפולציה מרחבית על רכיבי השיערה (החלבוניים בעיקר) ו"מקבע" אותם במקומם החדש. השיטה יעילה במיוחד לבעלי שיער חלק יחסית, אשר אין להם צורך לשנות את מבנה חוט השיערה באופן כרוני, והם רוצים לתת לו עיצוב קליל.
השיטה שימושית בעיקר לבעלי שיער שברוב רובו הוא חלק, אם כי, מעט סוטה לכיוון מסוים בקצוותיו. מחליק השיער מאפשר לקבוע, לזמן דיי הוגן, את הקצוות הללו בזווית זהה לזו של הנופל מהראש.
שימוש במחליק לא נפוץ רק בקרב אנשים ששיערם הטבעי חלק, אלא גם בקרב אנשים שעברו החלקה כרונית (כימית) שהאפקט שלה היה כמעט-מספיק (כמו למשל, במקרים של קצוות מבולגנים כפי המתואר לעיל).
שימוש מתון במחליק שיער תקין, עם הפסקות של מספר ימים בין השימושים, שנעשה על פי כללי בטיחות מקובלים, לא נחשב למסוכן לשיער.
קיים מיתוס לפיו החלקת שיער במחליק היא דבר כואב, מיתוס זה אינו נכון משום שהשיער מתאפיין בהיעדר עצבים כמו גם כלי דם. המתיחה אשר עובר השיער בעת החלקתו היא הגורמת לכאב, המורגש בכלל בגלל הפעלה של עצבי הקרקפת.